
Вучэбная праграма 
па вучэбным прадмеце «Беларуская літаратура»

якія рэалізуюць адукацыйныя праграмы агульнай сярэдняй адукацыі, 
з беларускай і рускай мовамі навучання і выхавання 





ГЛАВА 1
АГУЛЬНЫЯ ПАЛАЖЭННІ

1. Гэтая вучэбная праграма па вучэбным прадмеце «Беларуская літаратура» (далей – вучэбная праграма) прызначана для вывучэння вучэбнага прадмета «Беларуская літаратура» ў V класах устаноў адукацыі, якія рэалізуюць адукацыйныя праграмы агульнай сярэдняй адукацыі.
Вучэбны прадмет «Беларуская літаратура» з’яўляецца часткай літаратурнай адукацыі і ўваходзіць у склад прадметнай галіны «Літаратура і мастацтва».
Вучэбная праграма разлічана на:
V клас – 70 гадзін (2 гадзіны на тыдзень).
Пры рэалізацыі вучэбнай праграмы настаўнік мае права з улікам асаблівасцей арганізацыі адукацыйнага працэсу ва ўстанове адукацыі, вучэбна-пазнавальнай дзейнасці і пазнавальных магчымасцей вучняў змяняць колькасць вучэбных гадзін і паслядоўнасць вывучэння матэрыялу ў межах вучэбнага часу, прызначанага для засваення зместу тэм.
Настаўнік мае права самастойна вызначаць месца і змест урокаў, прысвечаных напісанню навучальнага або кантрольнага сачынення, з улікам асаблівасцей кожнага класа.
2. Мэта вывучэння вучэбнага прадмета «Беларуская літаратура» на ІІ ступені агульнай сярэдняй адукацыі – фарміраванне нацыянальна-духоўных і грамадска-ідэалагічных каштоўнасцей, якія дэтэрмінуюць сацыяльныя паводзіны вучня і ўплываюць на яго асобаснае самавызначэнне як грамадзяніна сваёй краіны; 
далучэнне вучняў да мастацтва слова ў кантэксце руху духоўнага і сацыяльна-гістарычнага жыцця народа і развіццё на гэтай аснове мастацкага мыслення і эстэтычных пачуццяў, творчых і аналітычных здольнасцей, чытацкай і маўленчай культуры;
стварэнне ўмоў для фарміравання кампетэнтнай сацыяльна сталай асобы, якая валодае глыбокім гуманістычным светапоглядам, паўнавартасна ўдзельнічае ў грамадскім і культурным жыцці краіны.
3. Задачы вывучэння вучэбнага прадмета «Беларуская літаратура» на ІІ ступені агульнай сярэдняй адукацыі:
фарміраванне ў вучняў комплексу гісторыка- і тэарэтыка-літаратурных ведаў, развіццё здольнасці выкарыстоўваць іх у розных сферах дзейнасці;
фарміраванне ў вучняў універсальных кампетэнцый, сістэмы норм стаўлення да свету, людзей, сябе, патрыятычных каштоўнасных арыентацый; выхаванне грамадзянскіх якасцей асобы;
стварэнне сітуацый для атрымання вопыту літаратурна-творчай дзейнасці ў працэсе работы над вуснымі і пісьмовымі сачыненнямі розных жанраў, творчым перастварэннем слоўнага тэксту ў іншыя віды мастацтва (слоўнае маляванне, ілюстраванне, мізансцэніраванне, іншае);
фарміраванне сродкамі беларускай літаратуры чытацкай, інфармацыйнай, мастацка-эстэтычнай і іншых відаў функцыянальнай адукаванасці.
4. Фарміруемыя прыярытэтныя віды функцыянальнай адукаванасці пры вывучэнні вучэбнага прадмета «Беларуская літаратура» на ІІ ступені агульнай сярэдняй адукацыі.
Чытацкая адукаванасць фарміруецца ў працэсе чытання, разумення і асэнсавання літаратурнага твора (пачуццяў, матываў учынкаў герояў, аўтарскай задумы і да т. п.), выяўлення схаванага ў ім сэнсу, ацэньвання, выказвання свайго стаўлення да прачытанага, суаднясення вопыту герояў з уласнымі ведамі і вопытам, устанаўлення сувязей паміж літаратурным творам (фрагментам твора) і творамі іншых відаў мастацтва, з’явамі сучаснай вучням рэчаіснасці; праз развіццё ў вучняў наступных груп чытацкіх уменняў:
уменняў, звязаных з мастацкім успрыманнем літаратурнага твора (уяўляць карціны і вобразы, створаныя пісьменнікам; выказваць першасныя ўражанні і іншых);
аналітычных уменняў (аналізаваць эпізод, сюжэт, кампазіцыю, мастацкую мову і іншых);
сінтэзуючых уменняў (супастаўляць, абагульняць, рабіць высновы);
функцыянальных уменняў (інтэрпрэтаваць твор або яго фрагмент з улікам гістарычнага і біяграфічнага кантэксту, родава-жанравай спецыфікі і іншых асаблівасцей, ацэньваць, шукаць і знаходзіць інфармацыю, выкарыстоўваць яе ў паўсядзённым жыцці).
Мастацка-эстэтычная адукаванасць фарміруецца ў працэсе ўспрымання літаратурных твораў, вызначэння сродкаў стварэння мастацкіх вобразаў, станаўлення ўстойлівай патрэбы ў творчасці (сатворчасці) і імкнення да пераўтварэння навакольнай рэчаіснасці, выкарыстання атрыманага ў працэсе вывучэння мастацкага твора эмацыйна-эстэтычнага вопыту для ўвасаблення сваіх творчых задум і вырашэння жыццёвых задач.
Інфармацыйная адукаванасць фарміруецца ў працэсе здабывання інфармацыі з розных крыніц, аналізу і ацэнкі яе якасці, выкарыстання інфармацыйна-камунікацыйных тэхналогій для вырашэння літаратуразнаўчых задач і стварэння творчых праектаў на літаратурную тэму з улікам патрабаванняў інфармацыйнай бяспекі.
5. Сродкамі вучэбнага прадмета «Беларуская літаратура» фарміруюцца наступныя ўніверсальныя кампетэнцыі:
кампетэнцыі грамадзянскасці – праз мэтанакіраванае кіраванне развіццём уменняў аналізаваць творы літаратуры і мастацтва з пазіцыі нацыянальнай ідэнтычнасці, прызнання норм закона і правоў іншых грамадзян, павагі да традыцый беларускага і іншых народаў; адбор зместу, метадаў і форм навучання, якія спрыяюць выхаванню паважлівага стаўлення да дасягненняў дзеячаў культуры і мастацтва Беларусі;
кампетэнцыі мыслення – праз улік індывідуальных асаблівасцей вучняў у працэсе фарміравання навыкаў комплекснага аналізу мастацкіх твораў, інтэрпрэтацыі і ацэньвання адлюстраваных у іх падзей і з’яў; прадастаўленне магчымасці аргументацыі сваёй пазіцыі; стварэнне ўмоў для выражэння вынікаў аналізу ва ўласных творах розных відаў (літаратура, выяўленчае, музычнае, дэкаратыўна-прыкладное, тэатральнае, кіно) і жанраў мастацтва;
кампетэнцыі эмацыйнай рэгуляцыі – праз стварэнне маральна-псіхалагічнага клімату, які спрыяе фарміраванню навыкаў распазнання і выражэння эмоцый на аснове «перажывання» іх у працэсе вывучэння твораў літаратуры і мастацтва; 
кампетэнцыі камунікацыі – праз стварэнне ўмоў для спасціжэння літаратуры і мастацтва на узроўнях ўспрымання, асэнсавання, ацэньвання і мастацкай рэфлексіі ў працэсе дыялогавых і палілогавых форм мастацкай камунікацыі; забеспячэнне ўключэння вучняў у дзейнасць, якая садзейнічае фарміраванню гатоўнасці да прыняцця множнасці трактовак мастацкага вобраза, выхаванню паважлівага стаўлення да творчага выказвання суразмоўцы;
кампетэнцыі кааперацыі – праз стварэнне гульнявых сітуацый, якія садзейнічаюць уключэнню вучняў у працэс ініцыявання і рэалізацыі ідэй для вырашэння мастацка-творчых задач; уцягванне вучняў у групавыя праекты, звязаныя з літаратурай і мастацтвам; выхаванне павагі да творчых ідэй, ініцыяваных іншымі; ажыццяўленне педагагічнай падтрымкі, накіраванай на фарміраванне гатоўнасці ўдзельнічаць у культурных мерапрыемствах; 
кампетэнцыі ўстойлівага асобаснага развіцця – праз забеспячэнне ўмоў для фарміравання мастацкага светапогляду, разумення мастацкай карціны свету; садзейнічанне фарміраванню гатоўнасці да планавання, арганізацыі і ацэнкі вынікаў уласнай мастацка-творчай дзейнасці.
6. Спецыфіка вывучэння вучэбнага прадмета «Беларуская літаратура» на ІІ ступені агульнай сярэдняй адукацыі.
Аб’ектам вывучэння вучэбнага прадмета «Беларуская літаратура» з’яўляецца твор літаратуры як вынік мастацка-творчай дзейнасці чалавека. Спецыфіка пазнання аб’екта вывучэння заключаецца ў апоры на эмацыйна-пачуццёвае, мастацка-вобразнае і маральна-этычнае засваенне літаратуры як асаблівай формы адлюстравання рэчаіснасці.
Змястоўнай асновай вучэбнага прадмета з’яўляюцца прызначаныя для чытання і вывучэння творы беларускай літаратуры і фальклору, адабраныя з улікам іх мастацкай і выхаваўчай каштоўнасці, узроставай даступнасці і чытацкіх інтарэсаў вучняў, месца ў творчасці пісьменніка і гісторыі літаратуры. Урокі дадатковага чытання рэкамендуецца праводзіць у форме чытацкай канферэнцыі, дыдактычнай гульні, літаратурнай гасцінай.
7. Рэкамендуемыя формы і метады навучання і выхавання, віды вучэбнай дзейнасці павінны быць накіраваны на вучня як на цэнтральную фігуру адукацыйнага працэсу, стымуляванне яго пазнавальнай актыўнасці, развіццё самастойнасці ў навучанні. Выбар форм, метадаў, прыёмаў навучання і выхавання вызначаецца настаўнікам самастойна на аснове мэт і задач вывучэння канкрэтнай тэмы, сфармуляваных у вучэбнай праграме патрабаванняў да вынікаў вучэбнай дзейнасці вучняў з улікам іх узроставых і індывідуальных асаблівасцей.
Рэкамендуемыя віды вучэбнай дзейнасці (вуснай і пісьмовай): камунікатыўная, пазнавальная, рэфлексіўна-рэгулятыўная, творчая. 
8. Чакаемыя вынікі вывучэння зместу вучэбнага прадмета па завяршэнні навучання і выхавання на II ступені агульнай сярэдняй адукацыі:
8.1. асобасныя:
арыентуецца ў сучасным полікультурным, полімастацкім свеце;
выказвае пазітыўнае стаўленне да гуманістычных каштоўнасцей, адлюстраваных у літаратуры і мастацтве;
праяўляе паважлівыя адносіны да культурнай спадчыны, нацыянальных традыцый краіны і рэгіянальных традыцый малой радзімы;
аналізуе творы літаратуры і мастацтва з пазіцыі асобасных адносін і прызнання норм закона і правоў іншых грамадзян;
суперажывае творам літаратуры і мастацтва, усведамляе іх як агульнакультурную і асабістую каштоўнасць;
транслюе дасягненні ў галіне літаратуры і мастацтва ў грамадска значнай дзейнасці;
выказвае эмацыйнае стаўленне да мастацкага тэксту, з’яў навакольнага свету і кіруе імі ў працэсе мастацкай камунікацыі;
8.2. метапрадметныя:
вылучае твор літаратуры і мастацтва з прапанаванага кантэксту;
выбудоўвае асацыятыўныя, кантэкстныя і інтэртэкстуальныя характарыстыкі мастацкага вобраза;
аналізуе, параўноўвае і супастаўляе мастацкія факты і з’явы;
узбагачае мастацкі твор літаратуры і мастацтва новымі або дадатковымі сэнсамі;
суадносіць з’явы мастацкай культуры са зместам вучэбных прадметаў прыродазнаўчанавуковага напрамку;
ажыццяўляе пошук, адбор, аналіз, захаванне і апрацоўку мастацкай інфармацыі для вырашэння разнастайных вучэбных і жыццёвых задач;
выкарыстоўвае інфармацыйныя тэхналогіі на ўсіх этапах мастацка-творчай дзейнасці (успрыманне, аналіз, інтэрпрэтацыя, ацэнка, стварэнне мастацкага прадукту);
фармулюе, аргументуе і адстойвае сваю ўнутраную пазіцыю ў адносінах да твора літаратуры і мастацтва ў дыялогавых і палілогавых формах мастацка-творчай дзейнасці;
пражывае і эмацыйна выказвае вопыт каштоўнаснага стаўлення да свету, адно да аднаго, мастацкага твора ў вербальнай і невербальнай форме;
праяўляе творчую ініцыятыву па арганізацыі самастойнай або групавой мастацка-творчай дзейнасці;
8.3. прадметныя:
мае паняцце аб перыядах развіцця літаратуры, літаратурных напрамках, іх характэрных асаблівасцях і прадстаўніках;
удумліва чытае мастацкія творы розных родаў і жанраў, перадае аўтарскую пазіцыю пры выразным чытанні, прагназуе развіццё сюжэту;
чытае на памяць і пераказвае блізка да тэксту літаратурныя творы розных жанраў з выкарыстаннем вобразных сродкаў і цытат;
дэманструе разуменне вобразнай прыроды літаратуры як мастацтва слова; веданне сюжэтна-кампазіцыйных асаблівасцей і вобразнай сістэмы вывучаных твораў;
суадносіць веданне пра жыццё і творчасць аўтараў з літаратурным творам, які вывучаецца;
аперыруе асноўнымі тэарэтыка-літаратурнымі паняццямі, ажыццяўляючы аналіз літаратурнага твора ў адзінстве формы і зместу па прапанаваным алгарытме;
вылучае мастацкі вобраз і ўсебакова яго характарызуе, карыстаючыся прапанаваным алгарытмам;
вызначае пачуцці героя і матывы яго ўчынкаў і аддзяляе іх ад пачуццяў аўтара і чытача, разумее адрозненне пунктаў погляду аўтара, героя і чытача;
разумее ключавыя праблемы і ідэі твораў, якія вывучаюцца, аргументавана ацэньвае герояў і іх учынкі, выяўляе ўласнае стаўленне да прачытанага; вусна і пісьмова фармулюе ўласныя меркаванні, робіць высновы;
ацэньвае мастацкі твор з розных пунктаў погляду (задумы, зместу, ідэі, роду, жанру, кампазіцыі, выкарыстання сродкаў выразнасці);
устанаўлівае сувязі паміж асобнымі творамі мастацкай літаратуры; паміж літаратурнымі творамі і творамі іншых відаў мастацтва;
стварае разгорнутыя вусныя і пісьмовыя выказванні на літаратурную тэму ў розных жанрах, прытрымліваючыся зададзенага алгарытму;
мае досвед творчага перастварэння мастацкага тэксту на аснове літаратурнага твора (напрыклад, стварэнне мастацкай і музычнай ілюстрацыі, інсцэніраванне, напісанне апавядання па матывах вывучанага твора);
выяўляе закладзеныя ў літаратурных творах маральныя каштоўнасці і вызначае іх пазачасавае значэнне;
прымяняе атрыманыя пры вывучэнні беларускай літаратуры веды і навыкі ў іншых сферах дзейнасці, у паўсядзённым жыцці;
дэманструе цікавасць да чытання мастацкай літаратуры, імкнецца пашырыць сваё кола чытання.

ГЛАВА 2
ЗМЕСТ ВУЧЭБНАГА ПРАДМЕТА. 
АСНОЎНЫЯ ПАТРАБАВАННІ ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

V клас
Усяго 70 гадзін: 
на вывучэнне твораў – 63 гадзіны;
на навучальныя сачыненні – 2 гадзіны;
на ўрокі па творах для дадатковага чытання – 4 гадзіны;
рэзерв вучэбнага часу – 1 гадзіна.

	ЗМЕСТ ВУЧЭБНАГА ПРАДМЕТА 
	ЛІТАРАТУРА І МАСТАЦТВА
	АСНОЎНЫЯ ВУЧЭБНЫЯ ДЗЕЯННІ
	АСНОЎНЫЯ ПАТРАБАВАННІ ДА ВЫНІКАЎ ВУЧЭБНАЙ ДЗЕЙНАСЦІ

	УВОДЗІНЫ (1 гадзіна)

	Тэматычная, змястоўная разнастайнасць фальклорных і літаратурных твораў. Пазнавальнае і эстэтычнае значэнне літаратуры.
	
	Індывідуальная, парная і групавая (у мікрагрупах і групах) работа з вучэбным тэкстам; узнаўленне вывучанага ў папярэдніх класах; беглае чытанне і паўнавартаснае ўспрыманне вучэбных тэкстаў; складанне плана ўласнага выказвання; вызначэнне тэматычнай і змястоўнай разнастайнасці фальклорных і літаратурных твораў; выяўленне пазнавальнага і эстэтычнага значэння літаратуры; іншае.
	Вучань:
дэманструе ўстойлівую цікавасць да самастойнай дзейнасці, самаразвіцця, самапазнання; праяўляе павагу да нацыянальнай культурнай спадчыны, здольнасць да эстэтычнага ўспрымання навакольнага свету; умее арганізоўваць пазнавальную дзейнасць; наладжвае супрацоўніцтва і прымае ўдзел у розных відах вучэбна-пазнавальнай дзейнасці; праяўляе цікавасць да вучэбна-даследчай і праектнай дзейнасці;
мае ўяўленне пра літаратуру як мастацтва слова, пра тэматычную і змястоўную разнастайнасць фальклорных і літаратурных твораў; адрознівае пазнавальныя і эстэтычныя асаблівасці фальклорных і літаратурных твораў.

	РОДНАЕ СЛОВА (4 гадзіны)

	Пятрусь Броўка. «Калі ласка». Родная мова – крыніца натхнення пісьменніка. Эмацыянальнасць выказвання. Мастацкая дасканаласць паэтычных вобразаў, інтанацыйнае багацце верша. Раскрыццё характару беларуса. Заклапочанасць паэта лёсам роднай мовы.

Яўгенія Янішчыц. «Мова». Замілаванне аўтара выразнасцю і прыгажосцю беларускага слова. Роздум пра няпросты лёс беларускай мовы на працягу шматгадовай гісторыі народа. Спавядальны характар верша. Эмацыянальная выразнасць паэтычных радкоў. Дасканаласць сродкаў мастацкага выяўлення, адметная роля эпітэтаў у стварэнні мастацкіх вобразаў верша.

Анатоль Грачанікаў. «Дрымотна ціснуцца кусты...». Паэтызацыя роднай прыроды ў творы. Выяўленне трывогі, душэўнага ўзрушэння паэта на фоне гарманічнага быцця прыроды. Роля аўтарскага звароту да роднага краю. Своеасаблівасць будовы і адметнасць мовы твора.

Уладзімір Караткевіч. «Бацькаўшчына». Гонар за сваю радзіму, захапленне яе краявідамі. Мастацкае адлюстраванне прыроднага наваколля ў вершы. Глыбокі лірызм, шчырасць і непасрэднасць у перадачы пачуццяў паэта. Вобразнасць, эмацыянальная насычанасць мовы.
	Жывапіс: В. Цвірка. «Мая Радзіма», «Заслаўе»; М. Ісаёнак. «Песня аб маёй зямлі»; І. Пушкоў. «Вясна на Нёмане»; А. Казлоўскі. «Зялёны май»; М. Рагалевіч. «Сімфонія вясны»; В. Бялыніцкі-Біруля. «Лотаць зацвіла»; В. Бяляўскі. «Беларускі краявід» і іншыя творы.
	Індывідуальная, парная і групавая (у мікрагрупах і групах) работа з літаратурна-мастацкімі творамі («Калі ласка» Петруся Броўкі; «Мова» Яўгеніі Янішчыц; «Дрымотна ціснуцца кусты...» Анатоля Грачанікава; «Бацькаўшчына» Уладзіміра Караткевіча) і вучэбнымі тэкстамі; устанаўленне асацыятыўных сувязей літаратурных твораў з жывапіснымі творамі (В. Цвірка. «Мая Радзіма», «Заслаўе»; М. Ісаёнак. «Песня аб маёй зямлі»; І. Пушкоў. «Вясна на Нёмане»; А. Казлоўскі. «Зялёны май»; М. Рагалевіч. «Сімфонія вясны»; В. Бялыніцкі-Біруля. «Лотаць зацвіла»; В. Бяляўскі. «Беларускі краявід»); аргументаванне ўласных ацэнак выказаных у паэтычных творах ідэй і меркаванняў аўтараў; беглае і выразнае чытанне літаратурна-мастацкіх паэтычных тэкстаў; чытанне і паўнавартаснае ўспрыманне мастацкіх твораў; каменціраванне мастацкага тэксту; мастацкае расказванне; назіранне за мовай і асаблівасцямі будовы мастацкага твора; супастаўленне мастацкіх твораў розных аўтараў; завучванне на памяць верша «Калі ласка» Петруся Броўкі; выкананне творчых заданняў па вывучаных творах; прэзентацыя вынікаў індывідуальнай і/ці групавой работы; іншае.
	Вучань:
усведамляе сябе грамадзянінам беларускай дзяржавы і грамадства, ведае сваю этнічную прыналежнасць, выкарыстоўвае беларускую мову ў разнастайных камунікатыўных сітуацыях; праяўляе павагу да нацыянальнай культурнай спадчыны і роднай мовы, пра якія апавядаецца ў паэтычных творах «Калі ласка» Петруся Броўкі і «Мова» Яўгеніі Янішчыц; здольны да эстэтычнага ўспрымання навакольнага свету, прыродных краявідаў, паэтызаваных у вершах «Дрымотна ціснуцца кусты...» Анатоля Грачанікава; «Бацькаўшчына» Уладзіміра Караткевіча; здольны пісьменна і аргументавана выкладаць свае думкі; адстойвае і абгрунтоўвае свой пункт гледжання; мае навыкі ўсвядомленага чытання паэтычных тэкстаў;
мае ўяўленне пра асаблівасці мастацкага адлюстравання паэтам уласных думак, выказаных у вершы; дэманструе разуменне мастацкага адлюстравання ідэй паэтаў пра родную мову і беларускія краявіды пры выразным чытанні вершаў; ведае на памяць і дэкламуе верш «Калі ласка» Петруся Броўкі; карыстаецца эпітэтамі ў вусным і пісьмовым маўленні для перадачы вобразнасці і эмацыйнай насычанасці падрыхтаванай і спантаннай прамовы; мае ўяўленне пра творчыя асобы аўтараў вывучаных твораў (Петруся Броўкі, Яўгеніі Янішчыц, Анатоля Грачанікава, Уладзіміра Караткевіча).

	ВУСНАЯ НАРОДНАЯ ТВОРЧАСЦЬ (13 гадзін)

	Народныя казкі. «Разумная дачка». Займальнасць казачнага сюжэта. Выяўленне народнай кемлівасці, дасціпнасці, спрыту і розуму ў вобразе дачкі бедняка. Вобразы мужыка, пана, багацея і яго жонкі. Індывідуалізацыя мовы персанажаў. Дыялог як сродак характарыстыкі пана і дзяўчынкі. Роля фантазіі і выдумкі, характар канфлікту, адметнасці вобразнай сістэмы бытавой казкі. Гумар у творы.
«Залаты птах». Сцвярджэнне высокіх маральных каштоўнасцей: працавітасці, смеласці, дабрыні і спагадлівасці. Супрацьстаянне дабра і зла як пастаянны матыў народнай казкі. Вобраз галоўнага героя. Мастацкая гіпербала як сродак характарыстыкі персанажа.
«Музы́кі». Характарыстыка казачных герояў – асла, сабакі, ката і пеўня. Сіла адданага, вернага сяброўства ў пераадоленні жыццёвых нягод. Займальнасць казачнага сюжэта. Адметнасць казкі пра жывёл.

Легенды. «Нарач». Гісторыя паходжання возера. Еднасць чалавека і прыроды. Фантастычнае і чароўнае ў легендзе аб Найрыце. Паэтызацыя прыгажосці, душэўнай чысціні, вернасці ў каханні. Маральная перавага Найрыты над панам. Лаканічнасць і мастацкая выразнасць мовы.
«Пестунь». Мастацкая выразнасць легенды, багацце бытавых і сацыяльных рэалій, даступнасць зместу і лаканізм формы. Спосабы абмалёўкі вобразаў. Павучальны змест твора.

Загадкі. Паэтычнае асэнсаванне свету ў загадках. Дасціпнасць і мудрасць беларускіх загадак, іх тэматычнае багацце. Роля загадкі ў выхаванні кемлівасці, знаходлівасці. Будова, іншасказальны характар, лаканізм загадак.

Прыказкі. Увасабленне ў прыказках вопыту і мудрасці народа. Разнастайнасць тэматыкі, сцісласць і выразнасць, пераносны сэнс прыказак. Лаканізм, трапнасць і дакладнасць мовы. Прыказкі як своеасаблівыя мастацкія творы.

Прыкметы i павер’і. Спасціжэнне чалавекам навакольнага свету і ўсведамленне свайго месца ў ім. Функцыі прыкмет і павер’яў, іх скіраванасць на паляпшэнне дабрабыту працоўнага чалавека. Афарыстычнасць, трапнасць народных прыкмет. Блізкасць прыкмет і павер’яў да іншых фальклорных жанраў (загадак, казак, легенд, прыказак).

Тэорыя літаратуры. Народная казка. Віды казак (пра жывёл, чарадзейныя, бытавыя). Легенды, іх асаблівасці. Загадкі. Прыказкі. Прыкметы і павер’і
	Выявы, якія ілюструюць беларускія легенды і казкі (творы мастакоў А. Александровіча, А. Навіцкага, Ю. Зайцава, В. Валынца, У. Гладкевіча і іншых творцаў); мультфільмы, тэатральныя, тэле- і радыёспектаклі па легендах, казках.
	Індывідуальная, парная і групавая (у мікрагрупах і групах) работа з фальклорнымі (народныя казкі «Разумная дачка», «Залаты птах», «Музы́кі»; легенды «Нарач», «Пестунь»; загадкі; прыказкі; прыкметы і павер’і) і вучэбнымі тэкстамі; прагляд мультфільмаў, тэатральных і тэлевізійных спектакляў, праслухоўванне радыёспектакляў па беларускіх легендах і казках; устанаўленне асацыятыўных сувязей твораў вуснай народнай творчасці з ілюстрацыйнымі матэрыяламі беларускіх мастакоў, створанымі паводле беларускіх легенд і казак (творы мастакоў А. Александровіча, А. Навіцкага, Ю. Зайцава, В. Валынца, У. Гладкевіча і іншых); аргументаванне ўласных ацэнак дзеянняў і ўчынкаў герояў казак; апісанне адметнасцей розных відаў народных казак (пра жывёл, чарадзейных, бытавых); выразнае і асэнсаванае чытанне беларускіх фальклорных тэкстаў; чытанне і разгадванне беларускіх народных загадак; прэзентацыя паведамленняў па беларускіх прыкметах і павер’ях; выкананне творчых заданняў па вывучаных фальклорных творах; прэзентацыя вынікаў індывідуальнай і/ці групавой работы; іншае.
	Вучань:
кіруецца маральнымі каштоўнасцямі (працавітасць, смеласць, дабрыня,  спагадлівасць), пра якія распавядаецца ў беларускіх народных казках «Залаты птах» і «Музы́кі»; успрымае сям’ю як асабістую каштоўнасць, якая апісана ў казцы «Разумная дачка»; праяўляе павагу да нацыянальнай культурнай спадчыны, што ўвасабляецца ў багацці вуснай народнай творчасці (легенды, загадкі, прыказкі, прыкметы і павер’і); працуе з тэкставай і графічнай інфармацыяй; класіфікуе народныя казкі; вылучае галоўнае, істотныя прыкметы паняццяў і з’яў, зашыфраваных у народных загадках; прытрымліваецца этычных і маральных норм зносін і супрацоўніцтва, прыклады якіх пададзены ў фальклорных творах; валодае ведамі, якія адлюстроўваюць сутнасныя сувязі і адносіны паміж аб’ектамі і працэсамі рэчаіснасці, якія дэманструюцца ў прыказках, прыкметах і павер’ях беларусаў;
мае ўяўленне пра сюжэтныя, тэматычныя і моўныя асаблівасці беларускіх народных казак і легенд; выкарыстоўвае ў маўленні прыказкі ў адпаведнасці з камунікатыўнай сітуацыяй; крытычна ацэньвае і інтэрпрэтуе інфармацыю, рэпрезентаваную ў прыкметах і народных павер’ях, суадносячы яе з рэчаіснасцю; аргументавана ацэньвае ўчынкі і асаблівасці маўлення герояў казак і легенд, выражае ўласныя адносіны да прачытанага, складае моўную мадэль узорных маральна-этычных паводзін у грамадстве; дэманструе актыўную цікавасць да чытання фальклорных твораў, імкнецца пашырыць уласнае кола чытання; праяўляе здольнасць і гатоўнасць да самастойнай творчай дзейнасці, якая праяўляецца пры напісанні ўласных загадак; мэтанакіравана выкарыстоўвае паняцці «народная казка», «казкі пра жывёл», «чарадзейныя казкі», «бытавыя казкі», «легенда», «загадка», «прыказка», «прыкметы», «павер’і» пры вусным і пісьмовым адказе на пытанні па вывучаным творы для аргументацыі свайго меркавання.

	ЛІТАРАТУРНЫЯ КАЗКІ І ЛЕГЕНДЫ (10 гадзін)

	Максім Танк. «Ля вогнішч начлежных» (урывак з паэмы «Нарач»). Мастацкае пераасэнсаванне легенды пра ўтварэнне возера Нарач. Выкарыстанне ў творы фальклорных матываў і сюжэтаў. Паэтызацыя вернасці і кахання. Вобразы Галі і Васіля. Драматызм і напружанасць сюжэта. Сродкі мастацкай выразнасці ў творы.

Якуб Колас. «Крыніца». Алегарычны змест і патрыятычны пафас казкі. Характарыстыка крыніцы праз яе адносіны да родных мясцін. Усведамленне гарой сваёй адказнасці перад будучыняй. Аўтар-апавядальнік у творы. Сувязь паэтыкі казкі з вуснай народнай творчасцю.

Уладзімір Караткевіч. «Нямоглы бацька». Фальклорная аснова твора. Гуманістычны пафас казкі. Шанаванне мудрасці і вопыту бацькоў, выхаванне ўдзячнасці, павагі, уважлівасці і міласэрнасці да іх. Адносіны аўтара да герояў і падзей.

Андрэй Федарэнка. «Падслуханая казка». Аўтарская інтэрпрэтацыя паходжання кветак-маргарытак у розных краінах Еўропы. Індывідуалізацыя казачных персанажаў. Своеасаблівасць будовы і адметнасць мовы літаратурнай казкі.

Тэорыя літаратуры. Літаратурная казка. Легенда ў літаратуры.
	
	Індывідуальная, парная і групавая (у мікрагрупах і групах) работа з літаратурна-мастацкімі творамі («Ля вогнішч начлежных» (урывак з паэмы «Нарач») Максіма Танка; «Крыніца» Якуба Коласа; «Нямоглы бацька» Уладзіміра Караткевіча; «Падслуханая казка» Андрэя Федарэнкі) і вучэбнымі тэкстамі; вылучэнне фальклорных матываў і сюжэтаў у аўтарскіх літаратурна-мастацкіх тэкстах; пошук у літаратурных казках адметных моўных асаблівасцей і сродкаў мастацкай выразнасці; вылучэнне і зачытванне ў тэкстах аўтарскіх казак вузлавых фрагментаў, у якіх адлюстроўваецца драматызм і напружанасць сюжэту; індывідуальная і параўнальная характарыстыка герояў літаратурных казак; каменціраванне аўтарскіх казак; мастацкае расказванне сюжэту казкі; слоўнае маляванне герояў казак; вылучэнне маўленчых канструкцый, якія выражаюць адносіны аўтара да герояў і падзей, апісаных у казках; вылучэнне і класіфікацыя асобасных характарыстык галоўных герояў казак; выкананне творчых заданняў па вывучаных творах; прэзентацыя вынікаў індывідуальнай і/ці групавой работы; іншае.
	Вучань:
прымае і кіруецца маральнымі каштоўнасцямі (вернасць, патрыятызм, гуманізм), пра якія распавядаецца ў літаратурных казках («Ля вогнішч начлежных» (урывак з паэмы «Нарач») Максіма Танка; «Крыніца» Якуба Коласа); успрымае сям’ю як асабістую каштоўнасць, якая апяваецца ў казцы «Нямоглы бацька» Уладзіміра Караткевіча; праяўляе міжэтнічную і міжкультурную талерантнасць праз аналіз аўтарскай інтэрпрэтацыі паходжання кветак-маргарытак у розных краінах Еўропы, пададзенай у творы «Падслуханая казка» Андрэя Федарэнкі; мае навыкі ўсвядомленага і ўдумлівага чытання тэкстаў аўтарскіх казак; праяўляе здольнасць і гатоўнасць да самастойнай творчай дзейнасці, якая праяўляецца пры ілюстраванні казачных сюжэтаў аўтарскіх твораў; устанаўлівае аналогіі і прычынна-выніковыя сувязі паміж падзеямі, героямі і іх учынкамі, апісанымі ў літаратурных казках;
мае ўяўленне пра своеасаблівасць будовы і адметнасці мовы літаратурнай казкі, удасканальвае навык паўнавартаснага ўспрымання аўтарскіх літаратурна-мастацкіх твораў, цытуе іх у разнастайных камунікатыўных сітуацыях; асэнсоўвае і тлумачыць пазіцыю аўтара ў дачыненні да персанажаў; аргументавана і падстаўна фармулюе сваё стаўленне да герояў літаратурных казак і легенд, падмацоўвае свае заключэнні прыкладамі з твораў; выяўляе закладзеныя ў вывучаемых літаратурных творах маральныя каштоўнасці; пераказвае блізка да тэксту прачытаныя літаратурныя казкі і легенды, акцэнтуе ўвагу на асаблівасцях аўтарскага маўлення, маўленчых сродках выразнасці; мае ўяўленне пра творчыя асобы аўтараў вывучаных твораў (Максіма Танка, Якуба Коласа, Уладзіміра Караткевіча і Андрэя Федарэнкі); мэтанакіравана выкарыстоўвае паняцці «літаратурная казка», «легенда» пры вусным і пісьмовым адказе на пытанні па вывучаным творы для аргументацыі свайго меркавання.

	ВЫРАЗНАСЦЬ МАСТАЦКАГА СЛОВА (8 гадзін)

	Максім Багдановіч. «Зімой». Паэтычны малюнак зімовага вечара. Непасрэднасць, вастрыня паэтычнага светаўспрымання. Фальклорна-рамантычны каларыт карцін прыроды, іх эмацыянальная выразнасць. Вобразна-выяўленчыя сродкі. Гукавая інструментоўка верша.

Анатоль Грачанікаў. «Зоры спяваюць». Паэтызацыя зорнага неба, зачараванасць яго прыгажосцю і гармоніяй. Філасофскі роздум пра бясконцасць сусвету, шчасце яго сузірання і пазнання. Сцісласць і эмацыянальнасць выказвання, выразнасць і пластычнасць мовы.

Якуб Колас. «Песня ляснога жаваранка» (урывак з трылогіі «На ростанях»). Майстэрства пісьменніка ў перадачы колеравай і гукавой гамы навакольнага свету. Замілаванасць хараством прыроды і захапленне цудоўнай песняй ляснога жаваранка, перададзеныя праз арыгінальныя эпітэты, метафары, параўнанні. Вобразнасць, выразнасць і пластычнасць мовы.

Якуб Колас. «На рэчцы» (урывак з паэмы «Новая зямля»). Паэтызацыя зімовага пейзажу. Выяўленне паўнаты і радасці жыцця праз вобразны і інтанацыйны лад верша. Адухоўленасць карціны прыроды. Мастацкая выразнасць мовы.

Уладзімір Караткевіч. «Лісце». Майстэрства аўтара ў стварэнні вобраза восені, тонкасць паэтычнага светаадчування. Паэтычная адухоўленасць з’яў прыроды. Захапленне хараством восені, перададзенае праз шматлікія тропы, напеўны рытм верша.

Анатоль Грачанікаў. «Верасень». Суладнасць пачуццяў лірычнага героя верша і прыроды, адчуванне духоўнага адзінства з зямлёй. Эмацыянальная пранікнёнасць, цеплыня, задушэўнасць выказвання, даверлівасць інтанацый.

Пятрусь Броўка. «Кропля». Адлюстраванне зменлівасці прыроды падчас навальніцы. Багацце зрокавых малюнкаў. Паэтычны сэнс вобразна-выяўленчых сродкаў і рытмічнай арганізацыі верша.

Тэорыя літаратуры. Сродкі мастацкай выразнасці ў літаратурным творы. Эпітэт, параўнанне (пачатковае паняцце).
	Жывапіс: В. Бялыніцкі-Біруля. «Восень», «Лес задрамаў», «Аголеныя бярозкі»; В. Ціханаў. «Восеньскі матыў»; У. Сулкоўскі. «Бервянец. Восень»; А. Бараноўскі. «Восень на Прыпяці»; Ф. Рушчыц. «Зімовая казка»; В. Цвірка. «Беларускі пейзаж» і іншыя творы.
	Індывідуальная, парная і групавая (у мікрагрупах і групах) работа з літаратурна-мастацкімі творамі («Зімой» Максіма Багдановіча; «Зоры спяваюць» і «Верасень» Анатоля Грачанікава; «Песня ляснога жаваранка» (урывак з трылогіі «На ростанях») Якуба Коласа; «Лісце» Уладзіміра Караткевіча; «Кропля» Петруся Броўкі) і вучэбнымі тэкстамі; устанаўленне асацыятыўных сувязей літаратурных твораў з жывапіснымі творамі (В. Бялыніцкі-Біруля. «Восень», «Лес задрамаў», «Аголеныя бярозкі»; В. Ціханаў. «Восеньскі матыў»; У. Сулкоўскі. «Бервянец. Восень»; А. Бараноўскі. «Восень на Прыпяці»; Ф. Рушчыц. «Зімовая казка»; В. Цвірка. «Беларускі пейзаж» і іншымі творамі); вылучэнне ў аўтарскіх літаратурных творах сродкаў мастацкай выразнасці (эпітэтаў, метафар, параўнанняў); выбарачны пераказ прачытаных літаратурных твораў; выражэнне ўласнай думкі праз вуснае і пісьмовае выказванне з цытаваннем фрагментаў літаратурных тэкстаў; каменціраванне прачытанага мастацкага тэксту; прэзентацыя вынікаў індывідуальнай і/ці групавой работы; вуснае слоўнае маляванне карцін прыроды, апісаных у вывучаных творах; завучванне на памяць верша Максіма Багдановіча «Зімой»; іншае.
	Вучань:
усведамляе сябе грамадзянінам беларускай дзяржавы і грамадства, ведае сваю этнічную прыналежнасць, здольны да эстэтычнага ўспрымання навакольнага свету, хараства беларускай прыроды, апісанага ў літаратурна-мастацкіх творах («Зімой» Максіма Багдановіча; «Зоры спяваюць» і «Верасень» Анатоля Грачанікава; «Песня ляснога жаваранка» (урывак з трылогіі «На ростанях») Якуба Коласа; «Лісце» Уладзіміра Караткевіча; «Кропля» Петруся Броўкі) і творах выяўленчага мастацтва (В. Бялыніцкі-Біруля. «Восень», «Лес задрамаў», «Аголеныя бярозкі»; В. Ціханаў. «Восеньскі матыў»; У. Сулкоўскі. «Бервянец. Восень»; А. Бараноўскі. «Восень на Прыпяці»; Ф. Рушчыц. «Зімовая казка»; В. Цвірка. «Беларускі пейзаж»); дэманструе ўстойлівую цікавасць да самастойнай дзейнасці і самаразвіцця, праяўляе павагу да нацыянальнай культурнай спадчыны пры знаёмстве з творамі беларускай літаратуры і жывапісу; здольны пісьменна і аргументавана выкладаць свае думкі пісьмова і вусна пры аналізе твораў мастацкай літаратуры, напісанні сачынення паводле прачытаных твораў; мае навыкі ўсвядомленага чытання паэтычных і празаічных твораў; асэнсавана і ўсвядомлена працуе з тэкставай і графічнай інфармацыяй;
мае ўяўленне пра асаблівасці пейзажнай беларускай лірыкі; выяўляе ў літаратурных творах сродкі мастацкай выразнасці, выкарыстоўвае іх у вусным і пісьмовым маўленні ў адпаведнасці з камунікатыўнай сітуацыяй; мае ўяўленне пра творчыя асобы аўтараў вывучаных твораў (Максіма Багдановіча, Анатоля Грачанікава, Якуба Коласа, Уладзіміра Караткевіча, Петруся Броўкі); ведае на памяць і дэкламуе верш Максіма Багдановіча «Зімой»; праяўляе здольнасць і гатоўнасць да самастойнай творчай дзейнасці пры напісанні сачынення, водгука, рэферата па вывучаных творах, пры стварэнні ўласных вершаў, у якіх апяваецца беларуская прырода; мэтанакіравана выкарыстоўвае паняцці «сродкі мастацкай выразнасці», «эпітэт», «параўнанне» пры вусным і пісьмовым адказе на пытанні па вывучаным творы для аргументацыі свайго меркавання.

	ЛІТАРАТУРНЫ ТВОР – СКЛАДАНАЕ I НЕПАДЗЕЛЬНАЕ МАСТАЦКАЕ АДЗІНСТВА (22 гадзіны)

	Якуб Колас. «Дарэктар» (урывак з паэмы «Новая зямля»). Паэтычнае асэнсаванне штодзённага жыцця сялянскіх дзяцей. Прырода і дзеці, іх дапытлівасць, назіральнасць. Аўтарскі гумар у паказе паводзін хлопчыкаў. Рытмічны малюнак, вобразна-выяўленчыя сродкі (адмоўныя паралелізмы, эпітэты, параўнанні).

Якуб Колас. «У старых дубах». Сяброўства Грышкі і Базыля. Неабдуманы ўчынак Грышкі. Майстэрства пісьменніка ў раскрыцці ўнутранага свету дзяцей. Роля малюнкаў прыроды ў творы.

Міхась Лынькоў. «Васількі». Трагедыя Міколкі і яго родных. Аўтарскі боль па загубленым маленстве. Кантраснасць і эмацыянальная сугучнасць карцін прыроды і настрою хлопчыка. Прыёмы абмалёўкі характараў Міколкі і дзеда Нупрэя. Драматызм, напружанасць сюжэта. Роля заключнага эпізоду ў раскрыцці тэмы. Пейзаж у творы. Лірычнасць апавядання.

Васіль Зуёнак. «Прыйдзі аднойчы...». Паэтычны зварот загінуўшага бацькі да сына як наказ наступнаму пакаленню. Роля параўнанняў і рытміка-інтанацыйнага ладу верша ў выяўленні мастацкай ідэі. Спалучэнне ў творы глыбокага лірызму з патрыятычным пафасам.

Анатоль Кудравец. «Цітаўкі». Маральна-этычныя праблемы ў творы. Узаемаадносіны дзяцей з вартаўніком Агеем. Прыёмы псіхалагічнай абмалёўкі характараў. Уплыў дзеда Агея на маральнае сталенне Кастуся. Сюжэт апавядання.

Генрых Далідовіч. «Страта». Рэальна-жыццёвая аснова апавядання. Трагічны лёс Міці Бокуця. Чуласць, міласэрнасць, спачуванне Стасіка ў адносінах да хворага сябра. Майстэрства пісьменніка ў абмалёўцы характараў хлопчыкаў, псіхалагізм у раскрыцці перажыванняў Стасіка. Адметнасць будовы апавядання. Аўтар-апавядальнік у творы.

Максім Лужанін. «Добры хлопец Дзік». Рэальная жыццёвая аснова твора. Гісторыя Дзіка. Майстэрства пісьменніка ў стварэнні вобраза сабакі, узаемаадносіны Дзіка з Гаспадаром, іншымі персанажамі аповесці. Сродкі раскрыцця характараў герояў твора. Асоба аўтара-апавядальніка. Адметнасць будовы аповесці.

Уладзімір Караткевіч. «Былі ў мяне мядзведзі». Выяўленне духоўнай шчодрасці чалавека ў клопатах аб прыродзе. Гісторыя Бурыка, яе значэнне ў раскрыцці ідэі апавядання. Паяднанасць жыцця людзей з жыццём прыроды. Пластычнасць вобразаў. Асоба аўтара-апавядальніка ў творы.

Тэорыя літаратуры. Тэма мастацкага твора. Сюжэт. Эпізод у творы. Літаратурны герой. Сродкі яго паказу – перажыванні, учынкі, партрэт, мова, мастацкія дэталі, пейзаж, аўтарская характарыстыка (пачатковыя паняцці).
	Жывапіс: У. Зінкевіч. «Шчасце мірнага дня»; С. Гарачаў. «Дзяцінства»; М. Селяшчук. «А раптам гэта ўзнікне перад табой?»; М. Савіцкі. «Дзеці вайны», «Партызаны. Блакада» і іншыя творы.
	Індывідуальная, парная і групавая (у мікрагрупах і групах) работа з літаратурна-мастацкімі творамі (урывак з паэмы «Новая зямля», «У старых дубах» Якуба Коласа; «Васількі» Міхася Лынькова; «Прыйдзі аднойчы...» Васіля Зуёнка; «Цітаўкі» Анатоля Кудраўца; «Страта» Генрыха Далідовіча; «Добры хлопец Дзік» Максіма Лужаніна; «Былі ў мяне мядзведзі» Уладзіміра Караткевіча) і вучэбнымі тэкстамі; устанаўленне асацыятыўных сувязей літаратурных твораў з жывапіснымі творамі (У. Зінкевіч. «Шчасце мірнага дня»; С. Гарачаў. «Дзяцінства»; М. Селяшчук. «А раптам гэта ўзнікне перад табой?»; М. Савіцкі. «Дзеці вайны», «Партызаны. Блакада» і іншыя творы); вылучэнне ў літаратурных творах адметных моўных асаблівасцей і сродкаў мастацкай выразнасці, якія характарызуюць учынкі і характары герояў прачытаных твораў; выразнае чытанне пейзажных замалёвак; аргументаванне ўласных ацэнак адмоўных і станоўчых дзеянняў, учынкаў герояў і падзей, падмацаванне прыкладамі з тэкстаў; параўнальная характарыстыка герояў твораў; разгорнуты адказ на праблемнае маральна-этычнае пытанне з элементамі характарыстыкі літаратурнага героя; назіранне за мовай і асаблівасцямі будовы прачытанага мастацкага тэксту; творчае перастварэнне мастацкіх твораў; завучванне на памяць урыўка «Дарэктар» з паэмы Якуба Коласа «Новая зямля»; іншае.


	Вучань:
прымае маральна-этычныя каштоўнасці (патрыятызму, сяброўства, дабразычлівасці, спагадлівасці, чуласці, спачувальнасці, міласэрнасці), апісаныя ў творах літаратуры, кіруецца імі ў паўсядзённым жыцці, у міжасобасных стасунках; успрымае сям’ю як асабістую каштоўнасць, тлумачыць і аргументуе сваё меркаванне; дэманструе ўстойлівую цікавасць да самаразвіцця і самапазнання праз аналіз маральна-этычных праблем, якія ўзнімаюцца ў літаратурна-мастацкіх творах; праяўляе павагу да нацыянальнай культурнай спадчыны беларусаў, пашыраючы кола чытання; здольны да эстэтычнага ўспрымання навакольнага свету, што праяўляецца ў асабістай творчай дзейнасці; устанаўлівае аналогіі і прычынна-выніковыя сувязі паміж учынкамі літаратурных герояў і маральна-этычнымі праблемамі, якія апісваюцца ў прачытаных тэкстах; наладжвае супрацоўніцтва з педагагічным работнікам і аднакласнікамі, прымае ўдзел у розных відах вучэбна-пазнавальнай і творчай дзейнасці (індывідуальнай і калектыўнай); здольны пісьменна і аргументавана выкладаць свае думкі пісьмова і вусна, адстойвае і абгрунтоўвае свой пункт гледжання пры вусных і пісьмовых адказах на праблемныя пытанні, пры напісанні творчых прац; падмацоўвае сваё гледжанне цытатамі і прыкладамі з вывучаных твораў; усвядомлена працуе з тэкставай і графічнай інфармацыяй, суадносіць літаратурныя творы і творы выяўленчага мастацтва;
вызначае тэму літаратурна-мастацкага твора, характарызуе сюжэт, апісвае яго гумарыстычныя, драматычныя, эмацыйныя ўласцівасці; мае ўяўленне пра аўтарскую абмалёўку характараў персанажаў у літаратурных творах праз апісанне іх перажыванняў, учынкаў, партрэтаў, асаблівасцей маўлення, мастацкія дэталі і пейзажныя замалёўкі; адрознівае рэальную жыццёвую аснову літаратурна-мастацкага твора і аўтарскі вымысел; выяўляе словы аўтара ў літаратурным творы і апісвае асобу аўтара-апавядальніка; характарызуе ролю вобразна-выяўленчых сродкаў у структуры і будове аўтарскага літаратурнага твора; мае ўяўленне пра творчыя асобы аўтараў вывучаных твораў (Якуба Коласа; Міхася Лынькова; Васіля Зуёнка; Анатоля Кудраўца; Генрыха Далідовіча; Максіма Лужаніна; Уладзіміра Караткевіча); ведае на памяць і дэкламуе ўрывак «Дарэктар» з паэмы Якуба Коласа «Новая зямля»; мэтанакіравана выкарыстоўвае паняцці «тэма мастацкага твора», «сюжэт», «эпізод у творы», «літаратурны герой», «сродкі паказу літаратурнага героя» пры вусным і пісьмовым адказе на пытанні па вывучаным творы для аргументацыі свайго меркавання.

	ПРЫГОДЫ I ПАДАРОЖЖЫ (4 гадзіны)

	Міхась Лынькоў. «Пра смелага ваяку Мішку і яго слаўных таварышаў». Прыгодніцкі характар аповесці. Займальнасць сюжэта. Роля гумарыстычных элементаў у выяўленні аўтарскіх адносін да байцоў і Мішкі, Жука, Барадатага. Кампазіцыя аповесці.

	
	Індывідуальная, парная і групавая (у мікрагрупах і групах) работа з літаратурна-мастацкім творам («Пра смелага ваяку Мішку і яго слаўных таварышаў» Міхася Лынькова) і вучэбнымі тэкстамі; разгорнуты адказ на пытанне з элементамі характарыстыкі літаратурнага героя, яго вуснае слоўнае маляванне з прыкладамі з тэксту; выразнае чытанне фрагментаў аповесці, каменціраванне мастацкага тэксту; складанне вусных замалёвак з характарыстыкай персанажаў; падрыхтоўка паведамлення, рэферата на літаратурную тэму па адной ці некалькіх крыніцах; паўтарэнне, абагульненне вывучанага за год, сістэматызацыя і замацаванне атрыманых ведаў; іншае.
	Вучань:
прымае і кіруецца маральнымі каштоўнасцямі сяброўства і ўзаемапавагі, апісанымі ў аповесці Міхася Лынькова; праяўляе талерантнасць да чужога меркавання; здольны да эстэтычнага ўспрымання навакольнага свету; робіць абагульненні, устанаўлівае аналогіі і прычынна-выніковыя сувязі паміж падзеямі і абставінамі, апісанымі ў творы; мае навык ўсвядомленага чытання празаічнага літаратурна-мастацкага тэксту; разумее алегарычнасць сюжэту аповесці, крытычна ацэньвае і інтэрпрэтуе гумарыстычныя элементы і характарыстыкі аўтарскага прадстаўлення персанажаў; прытрымліваецца этычных і маральных норм зносін і супрацоўніцтва ў групавой працы; праяўляе здольнасць і гатоўнасць да самастойнай творчай дзейнасці пры ілюстраванні фрагментаў аповесці, напісанні сачынення паводле тэксту твора;
мае ўяўленне аб займальна-прыгодніцкім характары аповесці, пацвярджае свае меркаванні адпаведнымі прыкладамі і цытатамі з тэксту; вызначае ролю гумарыстычных элементаў у выяўленні аўтарскага стаўлення да герояў твора; характарызуе кампазіцыйныя асаблівасці аповесці Міхася Лынькова; ведае на памяць і дэкламуе ўрывак з аповесці Міхася Лынькова «Пра смелага ваяку Мішку і яго слаўных таварышаў»;  мэтанакіравана выкарыстоўвае засвоеныя тэарэтычныя паняцці пры вусным і пісьмовым адказе на пытанні па вывучаных творах для аргументацыі свайго меркавання.

	ПАЎТАРЭННЕ І ПАДАГУЛЬНЕННЕ ВЫВУЧАНАГА ЗА ГОД (1 гадзіна)

	
	
	Паўтарэнне, абагульненне вывучанага за год, сістэматызацыя і замацаванне атрыманых ведаў; іншае.
	Вучань:
дэманструе ўстойлівую цікавасць да самастойнай дзейнасці, самаразвіцця, самапазнання; выражае пазітыўныя адносіны да мастацкай літаратуры; праяўляе паважлівыя адносіны да нацыянальных традыцый краіны;
мае ўяўленне пра вывучаныя творы, іх ідэйна-тэматычную разнастайнасць і жанравую прыналежнасць, размяжоўвае мастацкія творы і творы вуснай народнай творчасці; дэманструе цікавасць да чытання мастацкай літаратуры, імкнецца пашырыць уласнае кола чытання.




Спіс твораў для завучвання на памяць і мастацкага расказвання

Пятрусь Броўка. «Калі ласка».
Максім Багдановіч. «Зімой».
Якуб Колас. «Дарэктар» (з паэмы «Новая зямля») – пачатак (апісанне восені).
Міхась Лынькоў. «Пра смелага ваяку Мішку і яго слаўных таварышаў» (пачатак раздзела «Як Мішка трапіў на вайсковую службу» і да слоў «І пах ад іх ішоў далёка-далёка, праз лес, праз балота, да самае лесавое дарогі»).

Спіс твораў для дадатковага чытання
Беларускія народныя казкі.
Янка Брыль. «Цюцік».
Уладзімір Дубоўка. «Як сінячок да сонца лётаў».
Міхась Зарэмба. «Арэхавы Спас».
Уладзімір Караткевіч. «Кацёл з каменьчыкамі».
Астрыд Ліндгрэн. «Браты Львінае Сэрца».
Міхась Лынькоў. «Міколка-паравоз».
Георгій Марчук. «Чужое багацце».
Эрых Распэ. «Прыгоды барона Мюнхаўзена».
Пятро Сіняўскі. «Зачараваная гаспадарка».
Алесь Якімовіч. «Рыжык».

